《送汤芹生》
清代·钱福那

南北耸层峦，钱塘夕照寒。故家原在此，今友起为官。

回首追谈笑，从兹振羽翰。他年归故里，我藉问临安。

作者简介：原名汝鸿，字鹤侪，一字寄庐，郡增贡生。工词章，以诗赋受知督学使者，取南菁内课生住院肄业，声名藉甚。年甫四十三遂卒。著有迎月轩诗钞。同治四年生，光绪三十三年卒。